ᱢᱟᱨᱤᱭᱟᱯᱯᱟᱱ ᱛᱷᱚᱝᱜᱚᱵᱷᱮᱞᱩ

ᱢᱟᱨᱤᱭᱟᱯᱯᱟᱱ ᱛᱷᱚᱝᱜᱚᱵᱷᱮᱞᱩ (ᱡᱟᱱᱟᱢ ᱒᱘ ᱡᱩᱱ ᱑᱙᱙᱕) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱯᱟᱨᱟᱞᱤᱢᱯᱤᱠ ᱩᱥᱩᱱ ᱫᱚᱱ ᱠᱷᱮᱞᱚᱸᱱᱰᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱒᱐᱑᱖ ᱨᱮ ᱨᱤᱭᱳ ᱰᱤ ᱡᱮᱱᱮᱨᱚ ᱨᱮ ᱦᱩᱭ ᱟᱠᱟᱱ ᱥᱚᱢᱚᱨ ᱯᱟᱨᱟ ᱚᱞᱤᱢᱯᱤᱠ ᱠᱷᱮᱞ ᱨᱮ ᱠᱚᱲᱟ ᱩᱥᱩᱞ ᱫᱚᱱ ᱴᱤ-᱔᱒ ᱛᱷᱚᱠ ᱨᱮ ᱟᱨ ᱒᱐᱒᱐ ᱨᱮ ᱴᱚᱠᱤᱭᱳ ᱨᱮ ᱦᱩᱭ ᱟᱠᱟᱱ ᱥᱚᱢᱚᱨ ᱯᱟᱨᱟ ᱚᱞᱤᱢᱯᱤᱠ ᱠᱷᱮᱞ ᱨᱮ ᱠᱚᱲᱟ ᱩᱥᱩᱞ ᱫᱚᱱ ᱴᱤ-᱖᱓ ᱛᱷᱚᱠ ᱨᱮ ᱥᱤᱧᱚᱛ ᱫᱤᱥᱚᱢ ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱯᱷᱟᱭᱱᱟᱞ ᱨᱮ ᱜᱳᱞᱰ ᱢᱮᱰᱟᱞ ᱟᱨ ᱥᱤᱞᱵᱟᱨ ᱢᱮᱰᱟᱞ ᱮ ᱡᱤᱛᱠᱟᱹᱨ ᱮᱱᱟ ᱾ ᱩᱱᱤ ᱫᱚ ᱒᱐᱐᱔ ᱥᱮᱨᱢᱟ ᱠᱷᱚᱱ ᱯᱟᱨᱟᱞᱤᱢᱯᱤᱭᱟᱱ ᱨᱮ ᱥᱤᱧᱚᱛ ᱨᱤᱱᱤᱡ ᱯᱩᱭᱞᱩ ᱥᱚᱱᱟ ᱢᱮᱰᱟᱞᱤᱭᱟᱱ ᱠᱟᱱᱟᱭ ᱾

᱒᱕ ᱡᱟᱱᱩᱣᱟᱨᱤ ᱒᱐᱑᱗ ᱦᱤᱞᱚᱜ ᱥᱤᱧᱚᱛ ᱥᱚᱨᱠᱟᱨ ᱯᱚᱫᱽᱢᱚ ᱥᱨᱤ ᱥᱤᱨᱯᱷᱟᱹ ᱛᱮᱭ ᱢᱟᱹᱱ ᱥᱟᱨᱦᱟᱣ ᱞᱮᱫᱼᱟ ᱾ ᱟᱨ ᱚᱱᱟ ᱥᱮᱨᱢᱟ ᱨᱮᱜᱮ ᱟᱨᱡᱩᱱ ᱥᱤᱨᱯᱷᱟᱹ ᱦᱚᱸᱭ ᱧᱟᱢ ᱞᱮᱫᱼᱟ ᱾ ᱒᱐᱒᱐ ᱨᱮ ᱩᱱᱤ ᱫᱚ ᱢᱮᱡᱚᱨ ᱫᱷᱚᱱ ᱪᱚᱱᱫᱽ ᱠᱷᱮᱞ ᱨᱚᱛᱱᱚ ᱛᱮ ᱠᱚ ᱥᱟᱨᱦᱟᱣ ᱟᱠᱟᱫᱮᱭᱟ ᱾

ᱢᱟᱹᱱ ᱟᱨ ᱥᱤᱨᱯᱷᱟᱹ
ᱯᱚᱫᱽᱢᱚ ᱥᱨᱤ (᱒᱐᱑᱗) - ᱯᱩᱱᱭᱟᱹ ᱡᱚᱛᱚ ᱠᱷᱚᱱ ᱢᱟᱨᱟᱝ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱥᱤᱨᱯᱟᱹ
ᱟᱨᱡᱩᱱ ᱟᱣᱟᱨᱰ (᱒᱐᱑᱗) - ᱫᱚᱥᱟᱨ ᱡᱚᱛᱚ ᱠᱷᱚᱱ ᱢᱟᱨᱟᱝ *ᱥᱤᱧᱚᱛᱤᱭᱟᱹ ᱠᱷᱮᱞᱚᱱᱰ ᱥᱤᱨᱯᱷᱟᱹ, ᱡᱟᱦᱟᱸ ᱨᱮ ₹᱕ ᱞᱟᱠᱷ (US$᱖,᱓᱐᱐) ᱨᱮᱱᱟᱜ ᱠᱮᱪ ᱥᱤᱨᱯᱷᱟᱹ ᱦᱚᱸ ᱢᱮᱱᱟᱜᱼᱟ ᱾
ᱛᱟᱢᱤᱞᱱᱟᱰᱩ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ₹2 crore (US$250,000)
ᱛᱤᱨᱞᱟᱹ ᱠᱟᱹᱢᱤ ᱟᱨ ᱠᱷᱮᱞᱚᱸᱰ ᱢᱚᱱᱛᱨᱤ ᱠᱷᱚᱱ ᱗᱕ ᱞᱟᱠᱷ (US$᱙᱔,᱐᱐᱐)
ᱢᱚᱫᱷᱭᱚ ᱯᱨᱚᱫᱮᱥ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ₹᱕᱐ ᱞᱟᱠᱷ (US$᱖᱓,᱐᱐᱐)
᱓᱐ ᱞᱟᱠᱷ (US$᱓᱘,᱐᱐᱐) ᱥᱳᱥᱤᱭᱟᱞ ᱡᱚᱥᱴᱤᱥ ᱟᱨ ᱮᱢᱯᱚᱣᱢᱮᱱᱴᱮᱥᱚᱱ ᱢᱤᱱᱤᱥᱴᱨᱤ ᱠᱷᱚᱱ
ᱥᱟᱪᱤᱱ ᱴᱮᱱᱰᱩᱞᱠᱟᱨ ᱟᱜ ᱵᱮᱱᱟᱣ ᱟᱠᱟᱱ ᱯᱷᱚᱸᱰ ᱠᱷᱚᱱ ₹᱑᱕ ᱞᱟᱠᱷ (US$᱑᱙,᱐᱐᱐) ᱾
₹᱑᱐ ᱞᱟᱠᱷ (US$᱑᱓,᱐᱐᱐) Yash Raj Films ᱠᱷᱚᱱ
ᱫᱤᱞᱞᱤ ᱜᱳᱞᱯ ᱠᱞᱚᱵᱽ ᱠᱷᱚᱱ ₹᱑᱐ ᱞᱟᱠᱷ (US$᱑᱓,᱐᱐᱐)
NRI ᱵᱮᱯᱟᱨᱤᱭᱟᱹ Mukkattu Sebastian ᱠᱷᱚᱱ ₹5 lakh (US$6,300)
ᱢᱮᱡᱚᱨ ᱫᱷᱚᱱ ᱪᱚᱱᱫᱽ ᱠᱷᱮᱞ ᱨᱚᱛᱱᱚ (᱒᱐᱒᱐) - ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱠᱷᱮᱞ ᱥᱤᱨᱯᱟᱹ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ